1991L0067 — MT — 05.06.2003 — 006.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

►B ID-DIRETTIVA TAL-KUNSILL tat-28 ta’ Jannar 1991 li tikkonċerna l-kondizzjonijiet tas-saħħa ta’ l-annimali li jirregolaw it-tqegħid fuq is-suq ta’ l-annimali u prodotti ta’ l-akwakultura (91/67/KEE) (ĠU L 046, 19.2.1991, p.1)

Emendat bi:





Emendat bi:

►A1 C 241 21 29.8.1994









▼B

ID-DIRETTIVA TAL-KUNSILL

tat-28 ta’ Jannar 1991

li tikkonċerna l-kondizzjonijiet tas-saħħa ta’ l-annimali li jirregolaw it-tqegħid fuq is-suq ta’ l-annimali u prodotti ta’ l-akwakultura

(91/67/KEE)







IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikulari l-Artikolu 4 tiegħu, Wara li kkunsidra l-proposta mill-Kummissjoni ( 1 ), Wara li kkunsidra l-opinjoni tal-Parlament Ewropew ( 2 ), Wara li kkunsidra l-opinjoni tal-Kumitat Ekonomiku u Soċjali ( 3 ), Billi l-annimali u l-prodotti ta’ l-akwakultura huma inklużi fil-lista fl-Anness II tat-Trattat; Billi t-tgħammir u t-trobbija ta’ l-amminali ta’ l-akwakultura, u t-tpoġġija fuq is-suq ta’ l-annimali u l-prodotti ta’ l-akwakultura tikkostitwixxi sors ta’ dħul għal persuni li jaħdmu għas-settur tal-ħut; Billi, sabiex ikun assigurat l-iżvilupp razzjonali ta’ dan is-settur u sabiex tiżdied il-produttività, regoli tas-saħħa għal dan is-settur għandhom jiġu stabbiliti fil-livell tal-Komunità; Billi f’dan il-kuntest huwa meħtieġ bħala kontribut għat-twettiq tas-suq intern, li tiġi evitata l-imxija ta’mard infettiv jew li jittieħed; Billi s-sitwazzjoni tas-saħħa ta’ l-annimali għal annimali ta’ l-akwakultura m’hijiex l-istess fit-territorju kollu tal-Komunità; billi għalhekk referenza trid issir għal kunċett ta’ żoni meta jkunu ttrattati partijiet mit-territiorju kkonċernat; Billi kriterji u proċeduri għandhom jiġu stabbiliti għall-għotja, il-manutenzjoni, s-sospensjoni, ir-restawr u l-irtirar ta’ l-approvazzjoni ta’dawn iż-żoni; Billi referenza għandha ssir ukoll għall-kunċett ta’ rziezet li jgawdu minn status speċifiku tas-saħħa ta’ l-annimali; Billi kriterji u proċeduri għandhom jiġu stabbiliti għall-għotja, il-manutenzjoni, is-sospensjoni, ir-restawr u l-irtirar ta’ l-approvazzjoni ta’dawn l-irziezet; Billi huwa meħtieġ li jitfasslu ħtiġiet tal-Komunità applikabbli għall-importazzjonijiet ta’ l-annimali u l-prodotti ta’ l-akwakultura minn pajjiżi terzi; billi dawn il-ħtiġiet għandhom jipprovdu għal miżuri protettivi adegwati; Billi sistema ta’ spezzjoni tal-Komunità għandha tkun stabbilita sabiex tivverifika l-konformità ma’din id-Direttiva; Billi studji xjentifiċi għandhom isiru sabiex fil-futur jissupplimentaw ir-regoli stabbiliti b’din id-Direttiva; Billi dispożizzjonijiet għandhom isiru għall-proċedura li tistabbilixxi kooperazzjoni mill-qrib u effiċjenti bejn il-Kummissjoni u l-Istati Membri fil-Kumitat Permanenti Veterinarju, ADOTTA DIN ID-DIRETTIVA:







IL-KAPITOLU 1

Dispożizzjonijiet ġenerali

L-Artikolu 1

Din id-Direttiva tiddeffinixxi l-kondizzjonijiet tas-saħħa ta’ l-annimali li jirregolaw it-tpoġġija fuq is-suq ta’ l-annimali u l-prodotti ta’ l-akwakultura.

Din id-Direttiva għandha tkun tapplika mingħajr preġudizzju għad-dispożizzjonijiet tal-Komunità jew nazzjonali dwar il-konservazzjoni ta’ speċje.

L-Artikolu 2

Għall-għanijiet ta’din id-Direttiva:

1. “annimali ta’ l-akwakultura” tfisser ħut, krustaċi jew molluski li jiġu minn razzett, li jinkludu dawk ferjali intenzjonati għal razzett;

2. “prodotti ta’ l-akwakultura” tfisser prodotti derivati minn annimali ta’ l-akwakultura, sew jekk huma maħsuba għat-tkabbir, bħal ma huma bajd u protoplasma, inkella jekk għal konsum uman;

3. “ħut, krustaċi jew molluski” tfisser kull ħuta, krustaċja jew molluska f’kull stadju ta’ l-iżvilupp;

4. “razzett” tfisser kull stabbiliment jew, inġenerali, kull stallazzjoni ġeografikament definita li fiha annimali ta’ l-akwakultura huma mrobbija jew miżmuna bil-ħsieb li jiġu mqiegħda fuq is-suq;

5. “razzett” approvat ifisser razzett li huwa konformi, skond kif ikun il-każ, mal-ħtiġiet ta’ l-Anness c I, II jew III, u approvat bħala tali bi qbil ma l-Artikolu 6;

6. “żona approvata” tfisser żona li tkun konformi, skond kif ikun il-każ, mal-ħtiġiet ta’ l-Anness B I, II jew III, u approvata bħala tali bi qbil ma l-Artikolu 5;

7. Fit-territorju ta’ Stat Membru, innominat mill-awtorità kompetenti, taħt ir-reponsabbiltà tiegħu sabiex iwettaq it-testijiet dijanjostiċi li hemm provvediment dwarhom f’din id-Direttiva;

8. “servizz uffiċjali” jfisser is-servizz veterinarju u jew kull servizz ieħor ta’ livell ekwivalenti innominat mill-awtorità kompetenti ta’ l-Istat Membru jew tal-pajjiż terz u responsabbli għat-twettiq tal-kontrolli li hemm provvediment dwarhom f’din id-Direttiva;

9. “spezzjoni tas-saħħa” tfisser żjara minn servizz jew servizzi uffiċjali għall-għan li jiġu mwettqa l-ispezzjonijiet tas-saħħa fuq razzett jew żona;

10. “tqiegħid fuq is-suq” tfisser iż-żamma jew il-wiri għal bejgħ, offerta għal bejgħ, il-bejgħ, it-twassil, it-trasferiment jew kull forma ta’ tpoġġija fuq is-suq fil-Komunità, bl-eċċezzjoni ta’bejgħ bl-imnut.







IL-KAPTIOLU 2

Tpoġġija fuq is-suq tal-Komunità ta’ l-annimali u l-prodotti ta’ l-akwakultura

L-Artikolu 3

1. It-tpoġġija fuq is-suq ta’ l-annimali ta’ l-akwakultura għandha tkun suġġetta għall-ħtiġiet ġenerali li ġejjin:

(a) ma jridux juru sinjali kliniċi ta’ mard fil-ġurnata tat-tagħbija;

(b) ma jridux ikunu maħsuba għal qerda jew għal qatla taħt skema għall-eradikazzjoni ta’marda elenkata fil-lista fl-Anness A;

▼M1

(ċ) m’għandhomx jiġu minn kull razzet li huwa suġġett għal kull projbizzjoni għal raġunijiet ta’ saħħa ta’ l-annimali u li ma jridux ikunu ġew f’kuntatt ma annimali minn kull razzet bħal dak, u b’mod partikolari minn razzet li huwa suġġett għal miżuri ta’ kontroll fil-kuntest tad-Direttiva tal-Kummissjoni 93/53/KEE ta’ l-24 ta’ Ġunju 1993 li tintroduċi miżuri minimi tal-Komunità għall-kontroll ta’ ċertu mard tal-ħut ( 4 ).

▼B

2. Prodotti ta’ l-akwakultura li jinħarġu fuq is-suq għall-għanijiet tat-tagħmir (bajd u protoplasma) għandhom joriġinaw minn annimali li jissodisfaw il-ħtiġiet stabbiliti fil-paragrafu 1.

3. Prodotti ta’ l-akwakultura li jinħarġu fuq is-suq għall-konsum uman għandhom joriġinaw minn annimali li jissodisfaw il-ħtiġiet stabbiliti fil-paragrafu 1(a).

▼M1

4. Dan l-Artikolu għandu japplika mingħajr preġudizju għad-disposizzjonijiet tad-Direttiva 93/53/KEE f’dak li għandu x’jaqsam dwar il-kontroll ta’ ċertu mard tal-ħut, b’mod partikolari l-mard f’lista I.

▼B

L-Artikolu 4

Annimali ta’ l-akwakultura għandhom ikunu kkunsinjati fl-iqsar perjodu possibbli sal-post tad-destinazzjoni, permezz ta’ l-użu ta’ trasport li jkun ġie mnaddaf u, li jekk meħtieġ, iddisinfettat minn qabel b’disinfettant li huwa awtorizzat uffiċjalment fl-Istat Membru tad-dispaċċ.

Jekk ilma jkun użat fit-trasport ta’ l-art, il-vetturi għandhom ikunu ddisinjati b’tali mod li l-ilma ma jkunx jista’ joħroġ mill-vettura matul it-trasport. It-trasport għandu jitwettaq b’tali mod hekk li jissalvagwardja effettivament is-saħħa ta’ l-annimali, partikolarment permezz tal-bdil ta’ l-ilma. Bdil ta’ l-ilma għandu jitwettaq f’postijiet li jkunu konformi mal-ħtiġiet ta’ l-Anness D. Lista ta’ dawn il-postijiet u xi emendi susegwenti għandhom ikunu nnotifikati minn kull Stati Membru lejn il-Kummissjoni, li għandha tgħaddi din l-informazzjoni lill-Istati Membri l-oħra.

L-Artikolu 5

▼M1

1. Sabiex jiġi akkwistat, għal wieħed jew aktar mill-mard li hemm referenza għaliħ fl-Anness A, kolonna 1, lista II, l-istat ta’ żona approvata, l-Istati Membri għandhom jissottomettu lill-Kummissjoni:

▼B

— kull ġustifikazzjoni xierqa li tikkonċerna l-kondizzjonijiet stabbiliti, skond ma jkun il-każ, fl-Anness B taħt I B, II B jew III B,

— ir-regoli nazzjonali kollha li jassiguraw konformità mal-kondizzjonijiet stabbiliti, skond ma jkun il-każ, fl-Anness B taħt I Ċ, II Ċ jew III Ċ,

▼M1

2. Il-Kummissjoni għandja tgħarbel l-informazzjoni li għaliha hemm referenza fil-paragrafu 1. Il-Kummissjoni għandha tuża din l-informazzjoni bħala s-sisien għall-approvazzjoni ta’ żoni b’mod konformi mal-proċedura stabbilita fl-Artikolu 26. Jekk, b’mod konformi ma’ l-Anness B, taħt I.D.5, II.D jew III.D.5, l-approvazzjoni ta’ kull żona tkun imneħħija mis-servizz uffiċjali, il-Kummissjoni għandha tirrevoka d-deċiżjoni dwar l-approvazzjoni tagħha. L-approvazzjoni mill-ġdid taż-żona kkonċernata għandu jseħħ bi qbil mal-proċedura stabbilita fl-Artikolu 26.

▼B

3. Il-Kummissjoni għandha tħejji l-lista taż-żoni approvati. Il-Kummissjoni għandha temenda din il-lista sabiex tieħu akkont ta’ l-approvazzjonijiet ġodda jew ta’ l-irtirar ta’ l-approvazzjonijiet. Il-Kummissjoni għandha tibgħat il-lista u xi emendi għaliha lill-Istati Membri.

L-Artikolu 6

▼M1

1. Sabiex ikun akkwistat, għal waħda jew aktar mill-mard li għalih hemm referenza fl-Anness A, kolonna 1, lista II, l-istat ta’ razzett approvat illokalizzat f’żona mhux approvata, l-Istati Membri għandhom jissottomettu lill-Kummissjoni:

▼B

— il-ġustifikazzjonijiet xierqa kollha li jikkonċernaw il-kondizzjonijiet stabbiliti, skond ma jkun il-każ, fl-Anness Ċ taħt I A, II A jew III A,

— ir-regoli nazzjonali li jassiguraw konformità mal-kondizzjonijiet stabbiliti fl-Anness Ċ taħt I B, II B or III B.

2. Mal-wasla tal-fajl li jirrigwardja t-talba għall-approvazzjoni jew approvazzjoni mill-ġdid ta’ razzett f’żona li m’hijiex approvata, il-Kummissjoni għandha jkollha xahar sabiex teżamina dak l-fajl. Dan l-eżami għandu jitwettaq fid-dawl ta’ l-informazzjoni msemmija fil-paragrafu 1 u, fejn xieraq, ta’ l-ispezzjonijiet fuq il-post magħmula bi qbil mad-dispożizzjonijiet stabbiliti fl-Artikolu 17.

Jekk dan l-eżami jwassal għal konklużjonijiet favorevoli, il-Kummissjoni għandha tibgħat dawn il-konklużżjonijiet lill-Istati Membri. L-Istati Membri għandhom ikollhom perjodu ta’ ġimagħtejn li fihom ikunu jistgħu jagħtu r-rimarki tagħhom.

Wara li jeskadi dan il-perjodu, jekk l-ebda rimarki ma jkunu saru jew jekk ir-rimarki ta’ l-Istati Membri ma jkunux kuntrarji tal-konklużjonijiet tal-Kummissjoni, il-Kummissjoni għandha tapprova jew terġa’ tapprova mill-ġdid ir-razzett.

Jekk ikunu jeżistu differenzi kbar bejn il-konklużjonijiet tal-Kummissjoni u r-rimarki ta’ l-Istati Membri, jew jekk il-Kummissjoni, wara li teżamina l-fajl, tikkunsidra li l-approvazzjoni jew l-approvazzjoni mill-ġdid m’għandhiex tingħata, il-Kummissjoni għandha jkollha xahrejn biex fihom tirreferi l-materja lejn il-Kumitat Permanenti Veterinarju u tikseb l-opinjoni tiegħu. F’dak il-każ, l-approvazzjoni jew l-approvazzjoni mill-ġdid għandha tingħata bi qbil mal-proċedura preskritta fl-Artikolu 26.

Jekk, bi qbil ma’ l-Anness c taħt I c 5, II c jew III c 5, l-approvazzjoni ta’ razzett tkun irtirata mis-servizzi uffiċjali, il-Kummissjoni għandha tirrrevoka d-deċiżjoni ta’ l-approvazzjoni.

3. Il-Kummissjoni għandha tħejji l-lista ta’ l-irziezet approvati. Għandha temenda din il-lista sabiex tieħu akkont ta’ l-approvazzjonijiet ġodda jew ta’ l-irtirar ta’ l-approvazzjonijiet. Il-Kummissjoni għandha tibgħat il-lista u xi emendi għaliha lill-Istati Membri.

L-Artikolu 7

▼M1

1. It-tqegħid fis-suq ta’ ħut ħaj li jappartjeni għall-ispeċi suxxettibbli li għaliha hemm referenza fl-Anness A, kolonna 2, lista II, il-bajd jew il-gametes tagħhom, għandhom ikunu suġġetti għal garanziji addizzjonali segwenti:

▼B

(a) meta jkunu intenzjonati biex ikunu introdotti f’żona approvata, għandhom, bi qbil ma’ l-Artikolu 11, ikunu akkompanjati minn dokument ta’ moviment li jikkorespondi mal-mudell elenkat fl-Anness E, tal-Kapitolu 1 jew 2, li jiċċertifika li jkunu ġejjin minn żona approvata jew razzett approvat. Sakemm jinħarġu r-riżultati tar-reviżjoni li hemm provvediment dwarha fl-Artikolu 28, garanziji addizzjonali għandhom jintlaħqu għall-introduzzjoni f’żona approvata ta’ ħut li jkun ġej minn razzett approvat li jinsab f’żona mhux approvata għandhom jiġu stabiliti bi qbil mal-proċedura preskritta fl-Artikolu 26. Sakemm isseħħ din id-deċiżjoni, regoli nazzjonali għandhom jibqgħu japplikaw suġġetti għall-konformità mad-dispożizzjonijiet ġenerali tat-Trattat;

(b) meta għandhom ikunu introdotti f’razzett li, għalkemm mhuwiex lokalizzat f’żona approvata, jaderixxi mal-kondizzjonijiet stabbiliti fl-Anness c I, għandhom bi qbil ma’ l-Artikolu 11, ikunu akkompanjati minn dokument ta’ moviment li jikkorrispondi mal-mudell elenkat fl-Anness E,tal-Kapitolu 1 jew 2, li jiċċertifika li jkunu ġew rispettivament minn żona approvata jew minn razzett ta’ l-istess stat ta’ saħħa bħal ma hu r-razzett tad-destinazzjoni.

2. Il-Kummissjoni tista’, bi qbil mal-proċedura preskritta fl-Artikolu 26, tadatta jew tħassar il-garanziji addizzjonali li hemm referenza dwarhom fil-paragrafu 1, jiddependi mill-evoluzzjoni tas-sitwazzjoni tas-saħħa ta’ l-annimali fil-Komunità, partikolarment sabiex tieħu akont tar-riżultati tal-miżuri ta’ l-eradikazzjoni tal-marda li hemm referenza dwarha fl-Anness A, il-kolonna 1 tal-lista I.

L-Artikolu 8

▼M1

1. It-tqegħid fis-suq ta’ molluski ħajjin li għalihom hemm referenza fl-Anness A, il-kolonna 2, lista II, għandu jkun suġġett għal garanziji addizzjonali li ġejjin:

▼B

(a) jekk huma biex jitqiegħu mill-ġdid f’żona kostali approvata, għandhom, bi qbil ma’ l-Artikolu 11, ikunu akkompanjati b’dokument ta’ moviment li jikkorespondi mal-mudell elenkat fl-Anness E, il-Kapitolu 3 jew 4, li jiċċertifika li jkunu ġejjin minn żona kostali approvata, skond ma jkun il-każ;

(b) jekk għandhom ikunu mpoġġija mill-ġdid f’razzett li għalkemm m’huwiex lokalizzat f’żona kostali approvata jaderixxi mal-kondizzjonijiet elenkati fl-Anness c III, għandhom, bi qbil ma’ l-Artikolu 11, ikunu akkompanjati b’dokument ta’ moviment li jikkorespondi għall-mudell elenkat fl-Anness E, il-Kapitolu 3 jew 4, li jiċċertifika li jkunu ġejjin minn żona kostali approvata jew minn razzett ta’ l-istess stat ta’ saħħa bħal ma hu r-razzett tad-destinazzjoni.

2. Il-Kummissjoni tista’, bi qbil mal-proċedura preskritta fl-Artikolu 26, tadatta jew tħassar il-garanziji addizzjonali li hemm referenza dwarhom fil-paragrafu 1, fuq bażi tas-sitwazzjoni tas-saħħa ta’ l-annimali li tkun teżisti fil-Komunità.

L-Artikolu 9

It-tqiegħid fis-suq f’żona approvata ta’ l-annimali u l-prodotti ta’ l-akwakultura għal konsum uman li joriġinaw minn żona mhux approvata għandu tkun suġġett għall-ħtiġiet li ġejjin:

1. Ħut li huwa suxxettibbli għall-mard li għalih hemm referenza fl-Anness A, il-kolonna 1, lista II, għandu jiġi maqtul u eviskerat qabel ma jiġi kkonsenjat. B’dankollu, sakemm joħroġ ir-riżultat tar-reviżjoni li hemm provvediment dwarha fl-Artikolu 28, l-obligazzjoni li jitneħħa l-intern m’għandhiex tkun meħtieġa, jekk il-ħut ikun ġej minn razzett approvat f’żona mhux approvata. Derogazzjonijiet minn dan il-prinċipju jistgħu jiġu adottati permezz tal-proċedura li hemm provvediment dwarha fl-Artikolu 26. Sakemm isseħħ din id-Deċiżjoni, regoli nazzjonali għandhom ikomplu japplikaw suġġett għall-konformità mad-dispożizzjonijiet ġenerali tat-Trattat.

2. Molluski ħajjin li huma suxxettibli għall-mard li għalihom hemm referenza fl-Anness A, il-kolonna 1, lista II, għandu jiġi kkonsenjat jew direttament għal konsum uman jew inkella lill-industrija ta’ l-ippriservar; m’għandhomx ikunu mqegħda mill-gdid fl-ilmijiet sa kemm: — joriġinaw minn razzett approvat f’żona kostali mhux approvata, jew — huma temporajament mgħaddsa f’għadajjar tal-ħazna jew ċentri ta’ purifikazzjoni li huma speċjalment mgħammra u approvati għal dan il-għan mill-awtorità kompetenti u jinkludu partikolarment sistema għat-trattament u d-disinfettazzjoni ta’ l-ilma residwali. Il-kondizzjonijiet għal approvazzjoni bħal din għandhom ikunu stabbiliti bi qbil mal-proċeduri presktitti fl-Artikolu 26.

3. Il-Kummissjoni għandha, bi qbil mal-proċedura li hemm provvediment dwarha fl-Artikolu 26, tieħu, jekk meħtieġ, misuri xierqa sabiex tasssigura konformità uniformi ma’ dan l-Artikolu.

L-Artikolu 10

1. Meta Stat Membru jħejji jew ikun ħejja programm disinjat sabiex sussegwentement jgħinu biex jibda l-proċeduri li hemm provvediment dwarhom fl-Artikolu 5(1) u l-Artikolu 6(1), għandu jissottometti l-programm lejn il-Kummissjoni u jispeċifika partikolarment:

— Iż-żona ġeografika u r-razzett jew l-irziezet ikkonċernati,

— il-misuri li għandhom jittieħdu mis-servizzi uffiċjali sabiex jassiguraw li l-programm ikun imwettaq sewwa,

— il-proċeduri li għandhom ikunu segwiti mil-laboratorji approvati, in-numri u l-lokalià tagħhom,

— il-prevalenza tal-marda jew tal-mard elenkati fl-Anness A, il-kolonna 1 tal-listi I u II,

— il-misuri stabbiliti sabiex jikkumbattu dan il-mard meta jkun innutat.

2. Il-Kummissjoni għandha tiskrutinizza l-programmi ippreżentati mill-Istati Membri. Il-programmi għandhom ikunu approvati bi qbil mal-proċedura preskritta fl-Artikolu 26. Wara l-adozzjoni tal-programmi, l-introduzzjoni ta’ l-annimali u l-prodotti ta’ l-akwakultura f’żoni jew fi rziezet koperti mill-programmi għandhom ikun suġġetti għar-regoli stabbbiliti fl-Artikoli 7 u 8.

3. Programmi ppreżentati mill-Istati Membri jistgħu jkunu emendati jew issupplimentati bi qbil mal-proċedura preskritta fl-Artikolu 26. Permezz ta’ l-istess proċedura l-Kummissjoni tista’ tapprova emenda jew żieda għall-programm li jkun ġie approvat jew għall-garanziji li hemm provvediment dwarhom fir-regoli li hemm referenza dwarhom fil-paragrafu 2.

L-Artikolu 11

1. Id-dokumenti ta’ moviment li hemm referenza dwarhom fl-Artikoli 7 u 8 għandhom jitħejjew mis-servizzi uffiċjali fl-post ta’ l-oriġini fi żmien 48 siegħa qabel it-tagħbija, fil-lingwa jew il-lingwi uffiċjali tal-post tad-destinazzjoni. Għandhom jinkitbu fuq folja karta waħda, u għandhom isiru għal destinatarju wieħed. Għandhom ikunu validi għal ot ijiem.

2. Kull konsenja ta’ l-annimali u l-prodotti ta’ l-akwakultura għandhom jkunu kjarament identifikabbli sabiex ikun jista’ jiġi intraċċat lura lejn ir-razzett ta’ l-oriġini, u biex tkun ivverifikata, fejn xieraq, il-korrelazzjoni ta’ l-annimali jew tal-prodotti ma l-informazzjoni li tkun tinstab fid-dokument ta’ moviment li jkun jakkompanjaha. Din l-informazzjoni tista’ tidher direttament fuq il-kontenitur jew fuq tikketta mwaħħla fuqu jew fuq id-dokument taċ-ċaqliq.

L-Artikolu 12

1. Meta Stat Membru jħejji jew ikun ħejja programm ta’ kontroll voluntarju jew obbligatorju għal waħda mill-mard li hemm referenza dwarha fl-Anness A, il-kolonna 1 tal-lista III, għandu jissottometti l-programm lejn il-Kummissjoni, u partikolarment jelenka:

— id-distribuzzjoni tal-marda fl-Istati Membri,

— il-ġustifikazzjoni tal-programm, bili jittieħed akkont, ta’ l-importanza tal-marda u l-benefiċċju tal-programm li x’aktarx jirriżulta b’relazzjoni ma’ l-ispiża tiegħu,

— iż-żona ġeografika fejn il-programm ikun sejjer jiġi implementat,

— l-istaus ta’ l-irziezet li għandhom ikunu stabbiliti, u n-normi li jridu jkunu miksuba mill-irziezet ta’ kull kategorija, inklużi l-proċeduri tat-testijiet,

— ir-regoli li japplikaw għad-dħul fir-razzett ta’ l-annimali ta’ status ta’ saħħa aktar baxx,

— l-azzjoni li għandha tittieħed, jekk għal xi raġuni, r-razzett jitlef l-istatus tiegħu,

— il-proċeduri li permezz tagħhom il-programm għandu jkun immonitorjat.

2. Il-Kummissjoni għandha tiskrutinizza l-programm ippreżentat mill-Istati Membri. Dawn il-programmi jistgħu jkunu approvati bi qbil mal-proċedura preskritta fl-Artikolu 26. Il-garanziji addizzjonali, ġenerali jew speċifiċi, li jistgħu jkunu meħtieġa għall-introduzzjoni ta’ l-annimali jew tal-prodotti ta’ l-akwakultura f’żoni jew fi rziezet uffiċjalment spezzjonati għandhom ikunu ddefiniti bi qbil ma l-istess proċedura.

3. Programmi sottomesi mill-Istati Membri jistgħu jkunu emendati jew issupplimentati bi qbil mal-proċedura preskritta fl-Artikolu 26. Permezz ta’ l-istess proċedura l-Kummissjoni tista’ tapprova emenda jew żieda mal-programm li jkun ġie approvat jew għall-garanziji li jkunu ġew ddefiniti bi qbil mal-paragrafu 2.

▼A1

4. Il-Kummissjoni għandha teżamina malajr kemm jista' jkun possibbli l-programmi ippreżentati mill-Isvezja fir-rigward tan-nekrosi pankreatika infettiva (IPN), tal-corynebacteriosis jew BKD, tal-furunculosis u tal-yersiniosis jew il-mard tal-ħalq aħmar (red-mouth disease) jew ERM. Wara dak l-eżami u jekk ikun hemm ġustifikazzjoni, id-disposizzjonijiet tal-paragrafu 2 jistgħu ikunu applikabbli. Id-deċiżjonijiet xierqa previsti fil-paragrafu 2 għandhom ikunu adottati malajr kemm jista' jkun. Sakemm iseħħu dawn id-deċiżjonijiet l-Isvezja tista', matul perijodu ta' sena mid-data tad-dħul fis-seħħ tat-Trattat ta' l-Adeżjoni, tapplika r-regoli nazzjonali tagħha eżistenti qabel dik id-data fir-rigward tal-mard imsemmi hawn fuq. Il-perijodu ta' sena jista', jekk meħtieġ, ikun imtawwal bi skond il-proċedura stabilita fl-Artikolu 26.

▼B

L-Artikolu 13

▼M4

1. Fejn kull Stat Membru jikkonsidra li t-territorju jew parti mit-territorju tiegħu huwa ħieles minn wieħed mill-mard imniżżel fl-Anness A, il-kolonna 1, tal-Lista III, għandu jibgħat lill-Kummissjoni l-ġustifikazzjonijiet xierqa li b’mod partikolari jagħti:

— l-isem tal-marda u l-istorja preċedenti ta’ kif ġrat f’dak l-Istat Membru,

— ir-riżultati ta’ l-eżami tas-sorveljanza bbażat fuq riżultati seroloġiċi, viroloġiċi, mikrobijoloġiċi jew patoloġiċi, jew l-identifikazzjoni tal-parassita, skond il-każ, u fuq il-fatt li l-marda trid bilfors tkun avżata lill-awtoritajiet kompetenti,

— il-perjodu li fuqu s-sorveljanza twettqet,

— l-arranġamenti ta’ kontroll biex ikun ivverifikat li l-qasam ikkonċernat jibqa’ ħieles mill-mard.

Il-Kummissjoni għandha tiddefinixxi, skond il-proċedura stabbilita fl-Artikolu 26, il-kriterji ġenerali biex tiżgura l-implimentazzjoni uniformi ta’ dan il-paragrafu.

2. Il-Kummissjoni għandha teżamina l-ġustifikazzjonijiet ikkomunikati mill-Istati Membri u, skond il-proċedura stabbilita fl-Artikolu 26, tiddefinixxi ż-żoni li għandhom ikunu meqjusa bħala ħielsa minn, u l-ispeċi li huma suxxettibli għal, il-mard in kwistjoni, u l-garanziji addizzjonali, ġenerali jew speċifiċi, li jistgħu jkunu meħtieġa għall-introduzzjoni ta’ l-annimali u l-prodotti ta’ l-akwakultura f’dawk l-oqsma. Ħut ħaj, gandoffli jew krustaċeji u jekk ikun il-każ, il-bajd u l-gametes, introdotti f’dawn iż-żoni jridu jkunu akkumpanjati b’kull dokument ta’ moviment, li jaqbel ma’ kull mudell li jrid jitħejja skond il-proċedura stabbilita fl-Artikolu 26, li jiċċertifika li huma konformi ma’ dawn il-garanziji addizzjonali.

▼B

3. L-Istati Membri għandhom jinnotifikaw lill-Kummissjoni b’kull tibdil fil-partikolaritajiet speċifikati fil-paragrafu 1 li jirrelataw għall-marda. Il-garanziji definiti kif stabbiliti fil-paragrafu 2 li, fid-dawl ta’ din in-notifika, jistgħu jkunu emendati jew irtirati bi qbil mal-proċedura li hemm provvediment dwarha fl-Artikolu 27.

▼A1

4. Il-Kummissjoni għandha teżamina malajr kemm jista' jkun il-programm ippreżentat mill-Isvejza fir-rigward ta' viraemia tar-rebbiegħa tal-karpjun (SVC). Wara dak l-eżami u jekk ikun hemm ġustifikazzjoni, id-disposizzjonijiet tal-paragrafu 2 jistgħu ikunu applikabbli. Id-deċiżjonijiet xierqa previsti fil-paragrafu 2 għandhom ikunu adottati malajr kemm jista' jkun. Sakemm iseħħu dawn id-deċiżjonijiet l-Isvezja tista', matul perijodu ta' sena mid-data tad-dħul fis-seħħ tat-Trattat ta' l-Adeżjoni, tapplika r-regoli nazzjonali tagħha eżistenti qabel dik id-data fir-rigward tal-mard imsemmi hawn fuq. Il-perijodu ta' sena jista', jekk meħtieġ, ikun imtawwal skond il-proċedura stabbilita fl-Artikolu 26.

▼M1

L-Artikolu 14

1. Mingħajr preġudizju għall-ħtiġiet tal-mard li għalihom hemm referenza fl-Anness A, il-kolonna ċ, lista III, stabbilita b’mod konformi ma’ l-Artikoli 12 u 13, it-tqegħid fis-suq ta’ ħut ħaj maqbud minn irziezet tal-ħut li ma jappartjenux għall-ispeċi suxxettibbli li hemm referenza għalihom fl-Anness A, kolonna 2, lista II, kif ukoll il-bajd u l-gametes tagħhom għandhom ikunu suġġetti għal ħtiġiet addizzjonali segwenti:

(a) meta dawn jiġu introdotti f’żona approvata, huma għandhom, b’mod konformi ma’ l-Artikolu 11, ikunu akkumpanjati b’kull dokument ta’ ċaqlieq li jikkorrispondi għal mudell li għandu jiġi mħejji b’mod konformi mal-proċedura stabbilita fl-Artikolu 26, li jiċċertifika li dawn ikunu ġejjin minn kull żona ta’ l-istess stat ta’ saħħa, minn kull razzet approvat f’kull żona li ma hiex approvata jew minn razzet li jista’ jkun jinstab f’żona mhux approvata bil-kondizzjoni li razzet bħal dak ma jkun fih l-ebda ħut ta’ l-speċi suxxettibbli li għalihom hemm referenza fl-Anness A, kolonna 2, lista II, u li ma jkunx konness ma’ xmajjar jew ma’ ilmijiet kostali jew ta’ ilmijiet estwarji. Madanakollu, sakemm joħroġ ir-riżultat ta’ l-analiżi li għalih hemm previst fl-Artikolu 28, l-Istati Membri jistgħu, permezz ta’ kull proċedura stabbilita fl-Artikolu 26, jitolbu għal kull deroga mis-subparagrafu preċedenti, b’mod partikolari sabiex jiġi pprojbit id-dħul f’kull żona approvata ta’ ħut li għalih hemm referenza f’dan il-paragrafu li joriġina minn kull razzet approvat li jinstab f’kull żona mhux approvata bil-kondizzjoni li razzett bħal dan ma jkun fih l-ebda ħut li jappartjeni għall-ispeċi suxxettibbli li għalihom hemm referenza fl-Anness A, il-kolonna 2, lista II, u li ma jkollux konnessjoni ma’ kull korsa ta’ l-ilma jew ilmijiet kostali ta’ ilmijiet estwari. Sabiex jiżgura konformità uniformi ma’ dik id-disposizzjoni, kondizzjonijiet u miżuri xierqa għandhom ikunu stabbiliti permezz ta’ l-istess proċedura. Sakemm iseħħu dawk id-deċiżjonijiet, ir-regoli nazzjonali rilevanti għandhom jibqgħu japplikaw bla ħsara għal konformità mad-disposizzjonijiet ġenerali tat-Trattat;

(b) meta dawn jiġu introdotti f’kull razzett approvat li, għalkemm jinstab f’kull żona mhux approvata, jeżawrixxi l-kondizzjonijiet ta’ l-Anness Ċ, huma għandhom, b’mod konformi ma’ l-Artikolu 11, ikunu akkumpanjati b’kull dokument ta’ ċaqlieq li jikkorrespondi mal-mudell li għandu jkun imħejji b’mod konformi mal-proċedura stabbilita fl-Artikolu 26, li jiċċertifika li dawn ikunu ġejjin minn kull żona approvata, minn kull razzett ta’ l-istess stat ta’ saħħa jew minn razzett li jista’ jinstab f’kull żona mhux approvata bil-kondizzjoni li razzett bħal dak ma jkun fih l-ebda ħut li jappartjeni għall-speċi suxxettibbli li għalih hemm referenza fl-Anness A, il-kolonna 2, lista II, u li ma jkunx konness ma’ kull perkors ta’ ilma jew ma’ ilmijiet kostali jew ilmijiet ta’ estwarju.

2. Il-ħtiġiet stabbiliti fil-paragrafu 1 għandhom japplikaw għat-tqegħid fis-suq ta’ molluski mkabbra fl-irziezet li ma jappartjenux għall-ispeċi suxxettibbli li għalihom hemm referenza fl-Anness A, kolonna 2, lista II.

3. Mingħajr preġudizju għall-ħtiġiet għal mard li hemm referenza dwaru fl-Anness A, il-kolonna 1, lista III, stabbilita b’mod konformi ma’ l-Artikoli 12 u 13, it-tqegħid fis-suq ta’ ħut selvaġġ, molluski jew krustaċeji slavaġ, il-bajd u l-gametes tagħhom, għandhom ikunu suġġetti għal dawn il-ħtiġiet addizzjonali segwenti:

(a) meta dawn ikunu ser jiġu introdotti f’kull żona approvata, huma għandhom, b’mod konformi ma’ l-Artikolu 11, ikunu akkumpanjati b’kull dokument ta’ ċaqlieq, li jikkorrispondi mal-mudell li għandu jiġi mħejji b’mod konformi mal-proċedura stabbilita fl-Artikolu 26, li jiċċertifika li dawn huma ġejjin minn żona ta’ l-istess stat ta’ saħħa;

(b) meta dawn ikunu ser jiġu introdotti f’kull razzett approvat, li għalkemm jinstabu f’kull żona mhux approvata, jeżawrixxi l-kondizzjonijiet ta’ l-Anness Ċ, huma għandhom, b’mod konformi ma’ l-Artikolu 11, jiġi akkumpanjat b’kull dokument ta’ ċaqlieq, li jikkorrespondi għall-mudell li għandu jiġi mħejji b’mod konformi mal-proċedura stabbilita fl-Artikolu 26, li jiċċertifika li dawn ikunu ġejjin minn kull żona approvata;

(ċ) meta annimali bħal dawn ikunu maqbuda f’baħar fond u għandhom ikunu użati għat-tnissil f’żoni approvati u rziezet approvati, dawn għandhom jitqiegħdu fi kwarantina taħt is-superviżjoni tas-servizz uffiċjali f’faċilitajiet adatti u taħt il-kondizzjonijiet xierqa li għandhom jiġu ddeterminati b’mod konformi mal-proċedura stabbilita fl-Artikolu 26.

4. Il-ħtiġiet stabbiliti f’paragrafi 1, 2 u 3 m’għandhomx japplikaw meta esperjenza prattika u/jew evidenza xjentifika tkun uriet li ma jkun hemm l-ebda tixrid passiv tal-mard meta annimali ta’ l-akwakultura, il-bajd u l-gametes tagħhom, li ma jappartjenux għall-ispeċi suxxettibbli li għalihom hemm referenza fl-Anness A, il-kolonna 2, lista II, ikunu mċaqalqa minn kull żona mhux approvata lejn kull żona approvata.

B’mod konformi mal-proċedura stabbilita fl-Artikolu 26, il-Kummissjoni għandha tistabbilixxi l-lista ta’ annimali ta’ l-akwakultura li dwarhom id-deroga li għaliha hemm referenza fl-ewwel subparagrafu għandha tkun applikabbli u, fejn meħtieġ, għandha temenda dik il-lista fid-dawl ta’ żviluppi xjentifċi u teknoloġiċi. Il-kondizzjonijiet speċjali għat-tqegħid ta’ dawn l-annimali fis-suq, inkluż il-mudell tad-dokument meħtieġ biex jakkumpanjahom, għandhom ikunu stabbiliti w emendati skond l-istess proċedura.

5. Dan l-Artikolu m’għandux japplika għal ħut tropikali ornamentali miżmum permanentament fl-akkwarji.

▼B

L-Artikolu 15

Pjanijiet għat-teħid ta’ kampjuni u metodi dijanjostiċi li għandhom jiġu applikati għall-iżvelar u l-konferma tal-preżenza ta’ mard li hemm referenza dwaru fl-Anness A, il-kolonna 1, għandhom ikunu stabbiliti bi qbil mal-proċedura preskritta fl-Artikolu 26. Dawn il-pjanijiet ta’ teħid ta’ kampjuni għandhom jieħdu akkont tal-preżenza ta’ ħut, krustaċi u molluski ferjali fl-ambjent akwatiku.

L-Artikolu 16

1. Ir-regoli stabbiliti fid-Direttiva tal-Kunsill 89/662/KEE tal-11 ta’ Diċembru 1989 li jikkonċernaw spezzjonijiet veterinarji fil-kummerċ intra-Komunitarju bil-għan tat-twettiq tas-suq intern ( 5 ) f’dak li jirrigwardja l-prodotti ta’ l-akwakultura għall-konsum uman u d-Direttiva tal-Kunsill 90/425/KEE tas-26 ta’ Ġunju 1990 li tikkonċerna spezzjonijiet veterinarji u żootekniċi applikabbli għall-kummerċ intra-Komunitarju f’ċerti annimali u prodotti ħajjin bil-ħsieb tat-twettiq tas-suq intern ( 6 ) rigward annimali u prodotti ta’ l-akwakultura mqiegħda fis-suq għandhom ikunu jgħoddu, partikolarment f’dak li jirrigwardja l-organizzazzjoni ta’ u l-azzjoni li trid tittieħed b’segwiment ta’ l-ispezzjonijiet li għandhom jittwettqu mill-Istati Membri tad-destinazzjoni, u l-misuri protettivi li għandhom ikunu implimentati. ►M4 Magħduda ma’ dan, il-Kummissjoni, b’mod konformi mal-proċedura stabbilita fl-Artikolu 26, għandu jħejji kampjuni taċ-ċertifikati li għandhom jakkumpanjaw l-annimali ta’ l-akwakultura, il-bajd u l-gametes fil-kummerċ ġewwa l-Komunità bejn żoni mhux approvati rigward il-mard li għalih saret referenza fil-lista II ta’ l-Anness A, u għandha tiddeċiedi fuq l-arranġamenti biex testendi s-sistema kompjuterizzata ta’ l-“ANIMO” li tgħaqqad l-awtoritajiet kompetenti biex tkopri l-kummerċ fl-annimali u l-prodotti fuq imsemmija. ◄

2. Id-Direttiva 89/662/KEE hija emendata kif ġej:

(a) fl-Anness A, jiżdied is-subinċiż li ġej: “— id-Direttiva tal-Kunsill 91/67/KEE tat-28 ta’ Jannar 19911991 li tikkonċerna l-kondizzjonijiet tas-saħħa ta’ l-annimali li jirregolaw it-tqegħid fis-suq ta’ annimali u prodotti ta’ l-akwakultura (ĠU L 46, tad-19.2.1991, p. 1)”

(b) Fl-Anness B, is-subinċiż li ġej għandu jitneħħa “— prodotti ta’ l-akwakultura maħsuba għal konsum uman.”

3. Ir-referenza li ġejja hija miżjuda fl-Anness A, il-punt 1, tad-Direttiva 90/425/KEE:

“— id-Direttiva tal-Kunsill 91/67/KEE tat-28 ta’ Jannar 19911991 li tikkonċerna l-kondizzjonijiet tas-saħħa ta’ l-annimali li jirregolaw it-tqegħid fuq is-suq ta’ annimali u prodotti mill-akwakultura (ĠU L 46, tad-19.2.1991, p. 1)”

.

L-Artikolu 17

1. Esperti veterinarja tal-Kummissjoni jistgħu, meta jkun meħtieġ għall-applikazzjoni uniformi ta’ din id-Direttiva, iwettqu spezzjonijiet fuq il-post flimkien mal-awtoritajiet kompetenti. L-Istati Membri li qed fit-territorju tagħhom titwettaq l-ispezzjoni għandhom jipprovdu lill-esperti bl-għajnuna kollha meħtieġa sabiex iwettqu x-xogħol tagħhom. Il-Kummissjoni għandha tinnotifika lill-Istati Membri bir-riżultati ta’ dawn l-ispezzjonijiet.

2. Dispożizzjonijiet ġenerali għall-applikazzjoni ta’ dan l-Artikolu għandhom jiġu addottati bi qbil mal-proċedura preskritta fl-Artikolu 26.

Ir-regoli li għandhom ikunu segwiti matul l-ispezzjoni li hemm provvediment dwarha f’dan l-Artikolu għandhom ikunu mħejjija bl-istess proċedura.







IL-KAPITOLU 3

Regoli li jirregolaw l-importazzjoni minn pajjiżi terzi

L-Artikolu 18

Annimali u prodotti ta’ l-akwakultura importati fil-Komunità għandhom issodisfaw il-kondizzjonijiet stabbiliti fl-Artikoli 19, 20 u 21.

L-Artikolu 19

1. Annimali u prodotti ta’ l-akwakultura għandhom jiġu minn pajjiżi terzi jew minn partijiet tagħhom li jidhru fuq lista mħejjija mill-Kummissjoni bi qbil mal-proċedura preskritta fl-Artikolu 26. Din il-lista tista tkun issupplimentata jew emendata bi qbil ma’ l-istess proċedura.

2. Fid-deċiżjoni jekk pajjiz terz jew parti tiegħu ikunx jista jidher fuq il-lista li hemm referenza dwarha fil-paragrafu 1, akkont partikolari għandha tittieħed ta’:

(a) l-istat tas-saħħa ta’ l-annimali ta’ l-akwakultura, b’attenzjoni partikolari mogħtija għall-mard eżotiku u s-sitwazzjoni ta’ saħħa ambjentali fil-pajjiz terz li tista tipperikola s-saħħa tal-bhejjem ħajjin fl-Istati Membri;

(b) ir-regolarità u l-ħeffa ta’ l-informazzjoni mogħtija mill-pajjiz rigward l-esistenza ta’ mard infettiv jew li jittieħed ta’ l-annimali ta’ l-akwakultura fit-territorju tiegħu, partikolarment dak il-mard imsemmi fl-lista B ta’ l-Uffiċċju Internazzjonali ta’ l-Epiżootika;

(ċ) ir-regoli tal-pajjiż terz dwar il-prevenzjoni u l-kontroll ta’ mard ta’ l-annimali ta’ l-akwakultura;

(d) l-istruttura tas-servizzi uffiċjali fil-pajjiż terz u l-poteri tagħhom;

(e) l-organizzazzjoni u l-implimentazzjoni ta’ miżuri għall-prevenzjoni u l-kontroll ta’ infezzjonijiet u mard li jittieħed ta’ l-annimali ta’ l-akwakultura;

(f) assigurazzjonijiet li pajjiż jista’ jipprovdi dwar ir-regoli stabbiliti f’din id-Direttiva.

3. Il-lista li hemm referenza dwarha fil-paragrafu 1 u l-emendi kollha għaliha għandhom ikunu ppubblikati fil-Ġurnal Uffiċjali tal-Komunitajiet Ewropej.

▼M1

4. Jekk sa l-1 ta’ Jannar 1994 l-ebda deċiżjoni ma tkun ittieħdet f’dak li jirrigwarda t-tħejjija tal-lista li hemm referenza dwarha fil-paragrafu 1, il-miżuri transizzjonali meħtieġa jistgħu jiġu adottati, b’mod konformi mal-proċedura stabbilita fl-Artikolu 26, għal kull perijodu ta’ tliet snin.

▼B

L-Artikolu 20

1. Għal kull pajjiż terz, annimali u prodotti ta’ l-akwakultura għandhom jissodisfaw il-kondizzjonijiet tas-saħħa addottati bi qbil mal-proċedura preskritta fl-Artikolu 26.

2. Jiddependi mis-sitwazzjoni tas-saħħa ta’ l-annimali fil-pajjiż terz ikkonċernat, il-kondizzjonijiet li hemm referenza dwarhom fil-paragrafu 1 jistgħu jinkludu partikolarment:

— restrizzjonijiet ta’ l-importazzjoni minn parti tal-pajjiż terz,

— restrizzjonijiet ta’ ċerti speċi f’kull stadju ta’ l-iżvilupp,

— il-preskrizzjoni ta’ trattament li għandu jkun applikat għall-prodotti, bħal ma huma d-disinfettazzjoni tal-bajd,

— preskrizzjoni ta’ l-użu li jrid isir minn dawn l-annimali jew mill-prodotti,

— il-miżuri li għandhom ikunu applikati wara l-importazzjoni, bħal ma hija kwarantina jew id-disinfettazzjoni tal-bajd.

▼M1

3. Sakemm jiġu stabbiliti l-kondizzjonijiet ta’ l-importazzjoni li hemm previst għalihom f’din id-Direttiva, l-Istati Membri għandhom jiżguraw li l-importazzjoni ta’ annimali u prodotti ta’ l-akwakultura minn pajjiżi terzi tkun suġġetta għal kondizzjonijiet li huma mill-anqas ekwivalenti għal dawk li japplikaw għal produzzjoni u t-tqegħid fis-suq ta’ prodotti tal-Komunità.

▼B

L-Artikolu 21

1. L-annimali u l-prodotti ta’ l-akwakultura għandhom ikunu akkompanjati minn ċertifikat imħejji mis-servizzi uffiċjali tal-pajjiż terz li jesporta. Dan iċ-ċertifikat għandu:

(a) jkun maħruġ fil-ġurnata tat-tagħbija tal-kunsinja li tintbagħat lill-Istat Membru tad-destinazzjoni;

(b) jakkompanja l-kunsinja fl-oriġinal;

(ċ) jattesta li l-annimali ta’ l-akwakultura u ċerti prodotti tas-sajd jilħqu l-ħtiġiet ta’ din id-Direttiva u dawk stabbiliti bis-saħħa ta’ dawn f’dak li jirrigward l-importazzjoni mill-pajjiż terz;

(d) ikun valid għal ot ijiem.

(e) jikkonsisti f’folja karta waħda;

(f) ikun magħmul għal destinatarju wieħed.

2. Iċ-ċertifikat li hemm referenza dwaru fil-paragrafu 1 għandu jkun konformi mal-mudell stabbilit bi qbil mal-proċedura preskritta fl-Artikolu 26.

L-Artikolu 22

L-ispezzjonijiet għandhom jitwettqu fuq il-post minn esperti veterinarji ta’ l-Istati Membri u l-Kummissjoni sabiex jivverfiikaw jekk id-dispożizzjonijiet ta’ din id-Direttiva, u partikolarment l-Artikoli 19 u 20 tagħha, jkunu applikati fil-prattika.

L-esperti mill-Istati membri li għandhom ikunu fdati bix-xogħol tat-twettiq ta’ dawn l-ispezzjonijiet għadhom ikunu maħtura mill-Kummissjoni, taġixxu fuq proposti mill-Istati Membri.

Dawn l-ispezzjonijiet għandhom isiru f’isem il-Komunità, li għandha terfa’ n-nefqa involuta f’dan il-każ.

Il-fekwenza ta’ u l-proċeduri għal dawn l-ispezzjonijiet għandhom ikunu stabbiliti bi qbil mal-proċedura preskritta fl-Artikolu 26.

▼M3

L-Artikolu 23

Il-prinċipji u r-regoli stabbiliti fid-Direttivi91/496/KEE u 97/78/KE għandhom jgħoddu, b’referenza partikolari għall-organizzazzjoni u s-segwitu tal-verifiki li għandhom isiru mill-Istati Membri u l-miżuri ta’ salvagwardja li għandhom jiġu implimentati.

▼M3 —————

▼B







IL-KAPITOLU 4

Dispożizzjonijiet Finali

L-Artikolu 25

L-Annessi C u E jistgħu jkunu emendati bi qbil mal-proċedura preskritta fl-Artikolu 26.

L-Annessi A, B u C għandhom ikunu emendati biss mill-Kunsill li jaġixxi b’maġġoranza kwalifikata fuq proposta mill-Kummissjoni, bil-għan partikolarment li jkunu addatti għall-progress teknoloġiku.

▼M5

L-Artikolu 26

1. Il-Kummissjoni għandha tkun assistita mill-Kumitat Permanenti tal-Katina ta' l-Ikel u s-Saħħa ta' l-Annimali stabbilit skond l-Artikolu 58 tar-Regolament (KE) Nru 178/2002 ( 7 ).

2. Meta jsir riferiment għal dan l-Artikolu, għandhom japplikaw l-Artikoli 5 u 7 tad-Deċiżjoni 1999/468/KE ( 8 ).

Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal tliet xhur.

3. Il-Kumitat għandu jadotta r-Regoli tiegħu ta' Proċedura.

L-Artikolu 27

1. Il-Kummissjoni għandha tkun assistita mill-Kumitat Permanenrti tal-Katina ta' l-Ikel u s-Saħħa ta' l-Annimali.

2. Meta jsir riferiment għal dan l-Artikolu, għandhom japplikaw l-Artikoli 5 u 7 tad-Deċiżjoni 1999/468/KE.

Il-perjodu taż-żmien stabbilit fl-Artikolu 5(6) tad-Deċiżjoni 1999/468/KE għandu jiġi ffissat għal 15-il jum.

▼B

L-Artikolu 28

Qabel l-1 ta’ Lulju 1992, fir-rigward tal-lista tal-mard elenkata fl-Anness A, u qabel l-1 ta’ Jannar 19911997, f’dak li jirrigwardja l-istat tas-saħħa ta’ razzett approvat f’żona li m’hijiex approvata, il-Kunsill għandu, fuq il-bażi ta’ rapport mill-Kummissjoni fuq l-esperjenza akwistata, ippreparata b’segwiment ta’ opinjoni mill-Kumitat Veterenarju Xjentifiku u akkompanjat b’xi proposti, li fuqhom għandu jiddeċiedi b’maġġoranza kwalifikata, jirrevedi id-dispożizzjonijiet ta’ din id-Direttiva u partikolarment dawk li jikkonċernaw il-bejgħ ta’ ħut ħaj li jiġi minn razzett approvat f’żona li m’hijiex approvata.

▼A1

L-Artikolu 28a

Fir-rigward ta' ħut, u bajd jew gameti tiegħu, intenzjonati għat-tkabbir jew għar-ripopolament, kunsinni lejn u mill-Finlandja m'għandhomx ikunu awtoriżżati matul perijodu transitorju ta' tlett snin mid-data tad-dħul fis-seħħ tat-Trattat ta' l-Adeżjoni.

L-Artikolu 28b

Skond il-proċedura stabbilita fl-Artikolu 26, id-deċiżjonijiet xierqa jistgħu ikunu adottati biex ikunu approvati l-programmi ippreżentati mill-Finlandja, minn Norveġja u mill-Isvezja fir-rigward tal-mard li hemm referenza għalih fl-Anness A, lista II. Dawn id-deċiżjonijiet għandhom jidħlu fis-seħħ, kif approprjat, ma' l-Adeżjoni jew matul it-termini transitorji stabbiliti fl-Artikoli 28a u 28b. F'dan ir-rigward it-terminu ta' erba snin stabbilit fl-anness B (I.B) għandu jkun imnaqqas għal tlett snin għall-Finlandja b'żewġ testijiet matul dan il-perijodu għal kull ażjenda.

▼B

L-Artikolu 29

1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma din id-Direttiva qabel fl-1 ta’ Jannar 1993

2. Meta l-Istati Membri jadottaw il-miżuri li hemm referenza dwarhom fil-paragrafu 1, dawn għandhom ikollhom referenza għal din id-Direttiva jew għandhom ikunu akkompanjati minn riferenza bħal din fl-okkażjoni tal-pubblikazzjoni uffiċjali tagħhom. Il-metodi dwar kif issir din ir-riferenza għandhom ikunu stabbiliti mill-Istati Membri.

L-Artikolu 30

Din id-Direttiva hija indirizzata lill-Istati Membri.

▼M1









L-ANNESS A







LISTI TA’ MARD/PATOĠENI TA’ ĦUT, MOLLUSKI U KRUSTAĊEJI 1 2 Mard/patoġeni Speċi suxxettibbli LISTA I Ħut Anemija infettuża tas-salamun (ISA) Salamun ta' l-Atlantiku (Salmo solar) LISTA II Ħut Septiċimja emmoroġika virali (VHS) Speċi tas-salmonidi; Salamun griż (grayling)(Thymallus thymallus); Ħut mhux żejtni (Whitefish) (Coregonus spp.); Imsell (Esox lucius) Rombu (Scophthalmus maximus) Nekrożi ħematopojetika infettuża (IHN) Speċi tas-salmonidi; Imsell għall-qali (esox lucius) Molluski Bonamia ostreae Gandoffli ċatti (Ostrea edulis) Marteilla refringens Gandoffli ċatti (Ostrea edulis) LISTA III Ħut Nekrożi pankreatika infettuża (IPN) Viremja tar-rebbiegħa tal-karpjun (SVC) Mard bakterjoloġiku tal-kliewi (BKD) (Renibacterium salmonidarum) Furunculosi (Aeromonas salmonicida) (Mard enteriku tal-“ħalq aħmar”) (ERM) (Yersinia ruckeri) Gyrodactylus salaries Għandhom jiġu speċifikati fil-programm li hemm referenza dwaru fl-Artikoli 12 u 13 Krustaċeji Pesta ta' Ċkala kbar (Aphanomyces astaci)'

▼B









L-ANNESS B

ŻONI APPROVATI

I. Iż-żoni kontinentali għall-ħut (il-kolonna 2 tal- ►M1 lista ◄ II fl-Anness A)

A. Definizzjoni taż-żoni kontinentali

Żona kontinentali tikkonsisti minn

— parti mit-territorju li jinkludi żona intiera tal-qbid tal-ħut mis-sorsi tal-passaġġi ta’ l-ilma sa l-estwarju, jew aktar minn żona waħda tal-qbid tal-ħut, li fiha l-ħut ikun imrobbi, miżmum jew maqbud, jew

— parti minn żona tal-qbid tal-ħut mis-sorsi tal-passaġġi ta’ l-ilma sa barriera naturali jew artifiċjali li tipprevjeni l-ħut milli jemigra minn naħa t’isfel ta’ dik il-barriera.

Id-daqs u s-sitwazzjoni ġeografika ta’ żona kontinentali trid tkun tali li l-possibbilitajiet għal kontaminazzjoni mill-ġdid, e.g. minn ħut li jemigra, ikunu minimizzati. Dan jista’ jkun jenħtieġ l-istabbiliment ta’ żona ta’ protezzjoni li fiha programm ta’ monitoraġġ ikun imwettaq mingħajr ma jinkiseb l-istatus ta’ żona approvata.

B. Għotja ta’ l-appell

Sabiex jinkiseb l-istatus approvat, żona kontinentali trid tilħaq il-ħtiġiet li ġejjin:

1. l-ħut kollu ikun ħieles għal mill-inqas erba’ snin minn kull sinjal kliniku jew sinjal ieħor ta’ marda waħda jew aktar minn marda waħda mill-mard li hemm referenza dwaru fl-Anness A, il-kolonna 1 tal- ►M1 lista ◄ II;

2. kull razzett fiż-żona kontinentali għandu jitqiegħed taħt is-sorveljanza tas-servizzi uffiċjali. Żewġ spezzjonijiet tas-saħħa fis-sena għal sentejn iridu jkunu saru. L-ispezzjonijiet tas-saħħa jridu jkunu saru fiż-żminijiet tas-sena meta t-temperatura ta’ l-ilma tgħin l-iżvilupp ta’ dan il-mard. L-ispezzjoni tas-saħħa trid mill-inqas tkun magħmula minn: — kull spezzjoni tal-ħut li juru anormalijiet, — it-teħid tal-kampjuni skond kull programm stabbilit taħt il-proċedura li hemm ipprovduta fl-Artikolu 15, li għandhom jintbagħtu malajr kemm jista’ jkun lejn kull laboratorju approvat biex ikunu eżaminati għall-patoġeni in kwistjoni. Madankollu, iż-żoni li għandhom storja ta’ rekords ta’ assenza tal-mard li għalih sar referenza fl-Anness A, kolonna 1, lista II, jista’ jikseb stat approvat jekk: (a) is-sitwazzjoni ġeografika tagħhom ma tippermettix dħul faċli ta’ mard; (b) kull sistema uffiċjali tal-kontroll tal-mard ilha mwaqqfa għal perjodu ta’ żmien estiż ta’ mill-inqas għaxar snin, li matulhom: — kien hemm sorveljanza regolari ta’ kull razzett, — kull sistema ta’ notifika tal-mard kienet applikata, — l-ebda każ ta’ mard ma kien irrapurtat, — taħt ir-regoli fis-seħħ, bajd u gametes tal-ħut biss minn żoni jew irziezet mhux infettati, suġġetti għall-ispezzjonijiet uffiċjali u li jippreżentaw garanziji ekwivalenti tas-saħħa, kienu kapaċi jkunu introdotti fiż-żona. Il-perjodu ta’ għaxar snin li għalih saret referenza fl-ewwel subparagrafu jista’ jitnaqqas għal ħames snin minħabba l-eżamijiet imwettqa mis-servizz uffiċjali ta’ l-Istat Membru li qed jagħmel it-talba, kemm-il darba, barra l-ħtiġiet li għalihom saret referenza fl-ewwel subparagrafu, is-sorveljanza regolari li għaliha saret referenza hawn fuq ta’ l-irziezet kollha inklużi f’mill-inqas żewġ spezzjonijiet tas-saħħa fis-sena li jinvolvu mill-inqas: — kull spezzjoni tal-ħut li juru anormalijiet, — teħid ta’ kampjuni ta’ mill-inqas 30 ħuta kull viżita. L-Istati Membri li jixtiequ jibbenefikaw mid-disposizzjonijiet rigward ir-rekords ta’ l-istorja jridu jitfgħu t-talba tagħhom sa mhux aktar tard mill-31 ta’ Diċembru 1996;

▼B

3. jekk ma hemm l-ebda razzett f’żona kontinentali li trid tiġi approvata, is-servizzi uffiċjali għandhom ikunu ssuġġettaw għall-ħut mill-parti t’sfel taż-żona tal-qbid tal-ħut għall-ispezzjoni tas-saħħa darbtejn fis-sena għal erba snin, bi qbil mal-paragrafu 2;

4. l-eżamijiet tal-laboratorju ta’ ħut meħuda matul l-ispezzjonijiet tas-saħħa jkunu pproduċew riżultati negattivi rigward il-patoġeni f’dak il-każ;

▼M2

5. meta kull Stat Membru talab l-approvazzjoni għal medda tal-ġbir ta’ l-ilma tax-xita jew parti minn medda tal-ġbir ta’ l-ilma tax-xita li toriġina fi Stat Membru ta’ maġenbu, jew komuni għaż-żewġ Stati Membri, id-disposizzjonijiet li ġejjin għandhom jgħoddu: — iż-żewġ Stati Membri kkonċernati jistgħu fl-istess ħin jagħmlu talba għall-approvazzjoni skond il-proċeduri stabbiliti fl-Artikoli 5 jew 10, — il-Kummissjoni, skond il-proċedura stabbilita fl-Artikolu 26, wara li teżamina u tiċċekkja t-talbiet u tistima s-sitwazzjoni tas-saħħa, għandha jekk hemm bżonn, tniżżel kull disposizzjoni oħra li hemm bżonn biex tagħti t-tali approvazzjoni. L-Istati Membri, skond id-Direttiva 89/608/KEE(1), għandu jagħti l-assistenza lil xulxin għall-applikazzjoni ta’ din id-Direttiva, u b’mod partikolari ta’ dan il-paragrafu.

▼B

Ċ. Manutenzjoni ta’ l-approvazzjoni

Manutenzjoni ta’ l-approvazzjoni tkun suġġett għall-ħtiġiet li ġejjin:

1. ħut introdott fiż-żona għandu jiġi minn żona approvata oħra jew minn razett approvat;

▼M4

2. kull razzett irid joqgħod għal żewġ spezzjonijiet tas-saħħa fis-sena skond il-punt B.2, ħlief razzett mingħajr stokk ta’ qrejjaq li jrid jiġi spezzjonat darba kull sena. Madankollu, kampjuni għandhom jittieħdu b’rotazzjoni f’50 % ta’ l-irziezet tal-ħut fiż-żona kontinentali kull sena;

▼B

3. ir-riżultati ta’ l-eżamijiet tal-laboratorju dwar il-ħut li minnu jkunu ttieħdu l-kampjuni matul l-ispezzjonijiet tas-saħħa għandhom ikunu negattivi fir-rigward ta’ l-aġenti tal-mard li hemm referenza dwarhom fl-Anness A, il-kolonna 1 tal- ►M1 lista ◄ II;

4. reġistru jrid jinżamm mill-bdiewa jew mil-persuni responsabbli għall-introduzzjoni tal-ħut, u jrid ikun fih l-informazzjoni kollha meħtieġa sabiex jgħin l-istat tas-saħħa tal-ħut li trid tiġi mmonitorjata l-ħin kollu.

D. Sospensjoni, stabbiliment mill-ġdid u l-irtirar ta’ l-approvazzjoni

1. Kull mewta annormali jew sintomu ieħor li jista’ jikkostitwixxi bażi għal suspett ta’ mxija fost il-ħut ta’ marda li hemm referenza dwarhom fl-Anness A, il-kolonna 1 tal- ►M1 lista ◄ II għandhom ikunu nnotifikati kemm jista jkun malajr lis-servizzi uffiċjali. ►M2 Dan ta’ l-aħħar għandu minnufih jissospendi l-approvazzjoni taż-żona jew ta’ parti miż-żona, kemm-il darba dik il-parti taż-żona li għad għandha l-istat approvat tkompli timxi mad-definizzjoni tal-punt A. ◄

2. Kampjun ta’ mill-inqas 10 ħutiet morda irid jintbagħat lejn il-laboratorju approvat sabiex ikunu ttestjati għall-patoġeni inkwestjoni. Ir-riżultati tat-testijiet għandhom ikunu kkomunikati immedjatament lis-servizz uffiċjali.

3. Meta r-riżultati huma negattivi għall-patoġeni f’dak il-każ imma pożittivi għal kawża oħra, is-servizz uffiċjali għandu jirrestawra l-approvazzjoni.

4. B’dankollu, meta l-ebda dijanjosi ma tista’ ssir, spezzjoni ta’ saħħa oħra trid issir fi żmien ħmistax-il ġurnata mit-teħid ta’ l-ewwel kampjuni u numru suffiċjenti ta’ ħut marid għandu jittieħed u jkun mibgħut fil-laboratorju approvat sabiex ikun ittestjat għall-patoġeni f’dak il-każ. Jekk ir-riżultati ikunu għal darb’oħra negattivi jew jekk ma jkunx hemm aktar ħut marid, is-servizz uffiċjali għandu jirrestawra l-approvazzjoni.

▼M2

5. Meta r-riżultati huma pożittivi, is-servizz uffiċjali għandu jirtira l-approvazzjoni taż-żona, parti miż-żona li għaliha saret referenza fil-punt 1.

6. Ristorazzjoni ta’ l-approvazzjoni ta’ kull żona jew parti miż-żona li għaliha saret referenza fil-punt 1 hija suġġetta għall-ħtiġiet li ġejjin: (a) meta jkun hemm imxija: — il-ħut kollu fl-irziezet infettati għandhom ikunu maqtula, u l-ħut infettat jew ikkontaminat għandhom jkun meqruda, — il-faċilitajiet u t-tagħmir għandhom ikunu ddisinfettati bi qbil mal-proċedura approvata mis-servizzi uffiċjali; (b) wara l-eliminazzjoni ta’ l-imxija l-ħtiġiet stabbiliti fil-punt B għandhom ikunu konformi mill-ġdid ma’.

▼M2

7. L-awtorità ċentrali kompetenti għandha tinforma lill-Kummissjoni u l-Istati Membri l-oħra rigward is-sospensjoni, ir-ristorazzjoni jew l-irtirar ta’ l-approvazzjoni taż-żoni, jew partijiet taż-żoni li għalihom saret referenza fil-punt 1.

▼B

II. Żoni kostali għall-ħut (il-kolonna 2 tal- ►M1 lista ◄ II ta’ l-anness A)

▼M2

A. Kull żona kostali tikkonsisti minn parti tal-kosta jew ilma baħar jew kull estwarju b’kull delimitazzjoni ġeografika preċiża li tikkonsisti minn kull sistema idroloġika omoġenizzata jew serje ta’ dawn is-sistemi. Jekk ikun hemm bżonn, kull żona kostali tkun meqjusa li tikkonsisti minn kull parti tal-kosta jew ilma baħar jew kull estwarju li jinsab bejn il-ħluq ta’ żewġ korsi ta’ l-ilma jew ta’ kull parti mill-kosta jew ilma baħar jew kull estwarju fejn hemm razzett wieħed jew iktar, kemm-il darba disposizzjoni hija magħmula għal żona buffer ta’ bejniethom fuq iż-żewġ naħat tar-razzett jew irziezet, li l-firxa tagħhom tiġi stabbilita mill-Kummissjoni fuq bażi ta’ każ b’każ mal-proċedura stabbilita fl-Artikolu 26.

▼B

B. Għotja ta’ l-approvazzjoni Sabiex jinkiseb l-status approvat, żona kostali għall-ħut trid tilħaq il-ħtiġiet stabbiliti għaż-żoni kontinentali li hemm referenza dwarhom fil-punt I B.

Ċ. Manutenzjoni ta’ status Manutenzjoni ta’ l-approvazzjoni ta’ żona kostali hija suġġetta għall-ħtiġiet stabbiliti fil-punt I Ċ.

▼M2

D. Is-sospensjoni, ir-ristorazzjoni u l-irtirar ta’ l-approvazzjoni Ir-regoli huma identiċi għal dawk imniżżla fil-punt I.D; madankollu, fejn iż-żona hija magħmula minn serje ta’ sistemi idroloġiċi, id-differiment, ir-ristorazzjoni u l-irtirar ta’ l-approvazzjoni tista’ titratta għall-parti ta’ din is-serje fejn din il-parti għandha delimitazzjoni ġeografika preċiża u tkun tikkonsisti minn sistema idroloġika omoġenizzata, sakemm dik il-parti li għad għandha statut approvat tkompli timxi mad-definizzjoni fil-punt A.

▼B

III. Żoni kostali għall-molluski (il-kolonna 2 tal- ►M1 lista ◄ II fl-Anness A)

A. Żona kostali għandha tkun konformi mad-definizzjoni stabbilita fil-punt II A.

B. Għotja ta’ l-approvazzjoni Sabiex tkun approvata, żona kostali għandha tkun tilħaq il-ħtiġiet li ġejjin: 1. l-molluski kollha għandhom għal mill-inqas sentejn ma juru l-ebda sinjal kliniku jew sinjal ieħor ta’ marda waħda jew aktar minn marda waħda mill-mard li hemm referenza dwarhom fl-Anness A, il-kolonna 1 tal- ►M1 lista ◄ II; 2. kull razzett fiż-żona kostali ikun imqiegħed taħt is-sorveljanza tas-servizzi uffiċjali. L-ispezzjonijiet tas-saħħa ikunu mwettqa f’intervalli adattati għall-iżvilupp tal-patoġeni f’dak il-każ. Matul dawn l-ispezzjonijiet kampjuni jittieħdu u jintbagħtu mingħajr dewmien lejn il-laboratorju approvat sabiex jiġu ttestjati għal-patoġeni f’dak il-każ; 3. jekk ma jkunx hemm l-ebda razzett fiż-żona kontinentali, is-servizz uffiċjali irid ikun issottometta molluski għal spezzjoni ta’ saħħa bi qbil mal-punt 2, f’intervalli adattati għall-iżvilupp tal-patoġeni f’dak il-każ. B’dankollu, jekk investigazzjonijiet dettaljati ta’ fawna juru li fiż-żona ma jinsabux molluski li jappartjenu għall-speċi ġarrara, burdnara jew suxxettibbli, is-servizzi uffiċjali jistgħu japprovaw iż-żona qabel ma xi molluski ma jkunu introdotti; 4. eżamijiet tal-laboratorju ta’ molluski meħuda matul l-ispezzjonijiet tas-saħħa mis-servizzi uffiċjali li jkunu pproduċew riżultati negattivi fir-rigward tal-patoġeni f’dak il-każ. Għaż-żoni li għandhom rekord ta’ storja ta’ assenza tal-mard li hemm referenza dwaru fl-Anness A, il-kolonna 1 tal- ►M1 lista ◄ II, din l-informazzjoni tista’ titqies għall-għotja ta’ l-approvazzjoni.

Ċ Manut.enzjoni ta’ approvazzjoni Manutenzjoni ta’ approvazzjoni hija suġġetta għall-ħtiġiet li ġejjin: 1. molluski introdotti fiż-żona kostali jridu jkunu ġejjin minn żoni kostali approvati oħra jew minn irziezet approvati f’żoni kostali li mhumiex approvati; 2. kull razzett irid jgħaddi minn spezzjoni ta’ saħħa bi qbil mal-punt B 2 f’intervalli adattati għall-iżvilupp tal-patoġeni f’dak il-każ; 3. ir-riżultati ta’ l-eżamijiet tal-laboratorju dwar il-molluski li tagħhom ittieħdu l-kampjuni matul l-ispezzjonijiet tas-saħħa għandhom ikunu negattivi rigward ta’ l-aġenti tal-mard li hemm referenza dwarhom fl-Anness A, il-kolonna 1 tal- ►M1 lista ◄ II; 4. reġistru jrid jinżamm mill-bdiewa jew mil-persuni responsabbli għall-introduzzjoni tal-molluski, u jrid ikun fih l-informazzjoni kollha meħtieġa sabiex jgħin l-istatus tas-saħħa tal-molluski li jridu jkunu immonitorjati l-ħin kollu.

D. Sospensjoni, restawr u irtirar ta’ l-approvazzjoni 1. Kull mewta li m’hijiex normali jew sintomu ieħor li jista’ jikkostitwixxi bażi għas-suspett ta’ mxija fost il-molluski ta’ marda li hemm referenza dwarha fl-Anness A, il-kolonna 1 tal- ►M1 lista ◄ II trid tkun mgħarrfa kemm jista jkun malajr lis-servizzi uffiċjali. ►M2 Dan ta’ l-aħħar minnufih jissospendi l-approvazzjoni taż-żona jew, jekk iż-żona hija magħmula minn serje ta’ sistemi idroloġiċi, tal-parti minn dak is-serje fejn it-tali parti għandha delimitazzjoni ġeografika preċiża u tikkonsisti minn sistema idroloġika omoġenizzata, sakemm dik il-parti li għad għandha l-istatut approvat tkompli timxi mad-definizzjoni tal-punt A. ◄ 2. Kampjun ta’ molluski morda għandu jintbagħat lejn il-laboratorju approvat sabiex ikunu ttestjati għall-patoġeni f’dak il-każ. Ir-riżultati tat-testijiet għandhom ikunu kkomunikati immedjatament lis-servizz uffiċjali. 3. Meta r-riżultati ikunu negattivi għall-patoġeni f’dak il-każ, imma pożittivi għal kawża oħra, l-approvazzjoni għandha tiġi rrestawrata. 4. B’dankollu, meta l-ebda dijanjosi ma tista’ ssir, spezzjoni oħra ta’ saħħa għandha ssir fi żmien ħmistax il-ġurnata mit-teħid ta’ l-ewwel kampjuni u numru suffiċjenti ta’ molluski morda għandu jittieħed u jkun mibgħut fil-laboratorju approvat sabiex ikun ittestjat għall-patoġeni f’dak il-każ. Jekk ir-riżultati jkunu għal darb’oħra negattivi jew jekk ma jkunx hemm aktar molluski morda, is-servizz uffiċjali għandu jirrestawra l-approvazzjoni. ▼M2 5. Fejn ir-riżultati huma pożittivi, is-servizz uffiċjali għandu jirtira l-approvazzjoni taż-żona jew parti miż-żona kif riferuta fil-punt 1. 6. Ristorazzjoni ta’ l-approvazzjoni taż-żona jew parti miż-żona kif riferuta fil-punt 1 hija suġġetta għall-ħtiġiet li ġejjin: (a) meta jkun hemm imxija: — molluski infettati jew ikkontaminati li kienu ġew meqruda, — faċilitajiet u tagħmir għandhom ikunu ddisinfettati bi qbil mal-proċedura approvata mis-servizz uffiċjali; (b) wara l-eliminazzjoni ta’ l-imxija, il-ħtiġiet stabbiliti fil-punt B għand għal darb’oħra jkun hemm konformità magħhom. ▼M2 7. L-awtorità ċentrali kompetenti għandha tinforma l-Kummissjoni u l-Istati Membri l-oħra rigward id-differiment, ir-ristorazzjoni jew l-irtirar ta’ l-approvazzjoni taż-żoni jew partijiet taż-żoni li għalihom saret referenza fil-punt 1. ▼B









L-ANNESS Ċ

IRZIEZET APPROVATI F’ŻONA LI MHIJIEX APPROVATA

III. L-irziezet kontinentali għall-ħut (il-kolonna 2 tal- ►M1 lista ◄ II fl-Anness A)

▼M2

A. L-għoti ta’ l-approvazzjoni

Biex razzett ikun approvat irid iħares il-ħtiġiet li ġejjin:

(1) l-ilma jrid ikun ipprovdut minn kull bir, spira jew nixxiegħa. Fejn dan l-ilma jinsab ’il bogħod mir-razzett, l-ilma jrid ikun ipprovdut direttament lejn ir-razzett, u jgħaddi minn pajp jew, bil-ftehim tas-servizzi uffiċjali, permezz ta’ kull kanal mikxuf jew katusa naturali, kemm-il darba din ma tikkostitwixxix kull sors ta’ infezzjoni għar-razzett u ma tippermettix l-introduzzjoni ta’ ħut selvaġġ. Il-kanal ta’ l-ilma jrid ikun taħt il-kontroll tar-rażżett jew, fil-każijiet fejn dan mhux possibbli, tas-servizz uffiċjali;

(2) irid ikun hemm kull barriera naturali jew artifiċjali li jinsab mal-kurrent li ma jħallix il-ħut milli jidħol fl-imsemmi razzett;

(3) jekk hemm bżonn, għandu jkun protett milli jfur u mill-infiltrazzjoni ta’ l-ilma;

(4) għandu jħares, mutatis mutandis, il-ħtiġiet stabbiliti fl-Anness B.I.B. Aktar minn hekk, fejn l-approvazzjoni hija meħtieġa fuq il-bażi tar-rekord ta’ l-istorja b’kull sistema uffiċjali ta’ kontroll għall-perjodu ta’ 10 snin, għandu jħares ukoll il-ħtiġiet li ġejjin: — għandu joqgħod għal spezzjoni klinika, għall-inqas darba fis-sena, u t-teħid tal-kampjuni li għandhom ikunu ttestjati għall-patoġeni in kwistjoni f’kull laboratorju approvat;

(5) jista’ jkun suġġett għal miżuri addizzjonali imposti mis-servizz uffiċjali, meta kkunsidrat meħtieġ biex ikun evitat l-introduzzjoni tal-mard. Dawn il-miżuri jistgħu jinkludu t-twaqqif ta’ kull żona ta’ lqugħ ta’ bejniethom madwar ir-razzett li fiha programm ta’ sorveljanza jista’ jsir, u t-twaqqif tal-ħarsien kontra d-dħul possibbli ta’ kurrier tal-patoġeni jew orġaniżmi vetturi;

(6) Madankollu: (a) kull razzett ġdid li jilħaq mal-ħtiġiet li għalihom saret referenza f’1, 2, 3 u 5, imma li jibda l-attivitajiet tiegħu bil-ħut, il-bajd jew gametes minn kull żona approvata jew razzett approvat li jinsab f’żona mhux approvata jista’ jikseb l-approvazzjoni mingħajr ma joqgħod għat-teħid tal-kampjuni meħtieġa biex jingħata l-approvazzjoni; (b) kull razzett li jimxi mal-ħtiġiet li għalihom saret referenza f’1, 2, 3 u 5, li jerġa’ jibda mill-ġdid l-attivitajiet tiegħu wara waqfa bil-ħut, il-bajd jew il-gametes minn kull żona approvata jew razzett approvat li jinsab f’żona mhux approvata jista’ jikseb l-approvazzjoni mingħajr ma joqgħod għat-teħid tal-kampjuni meħtieġa biex jingħata l-approvazzjoni kemm-il darba: — l-istorja tas-saħħa fir-razzett tul l-aħħar erba’ snin ta’ ħidma tiegħu hija magħrufa mis-servizz uffiċjali; madankollu jekk ir-razzett ikkonċernat beda jopera inqas minn erba’ snin ilu, il-perjodu proprja ta’ ħidma tiegħu jittieħed in konsiderazzjoni, — ir-razzett ma kienx suġġett għall-miżuri tas-saħħa ta’ l-annimali rigward il-mard elenkat fil-lista II ta’ l-Anness A u ma kienx hemm anteċedenti ta’ dak il-mard fir-razzett, — qabel l-introduzzjoni tal-ħut, il-bajd u l-gametes, ir-razzett huwa mnaddaf u ddiżinfettat, imbagħad depopolat għal kull perjodu minimu ta’ 15-il ġurnata taħt sorveljanza uffiċjali.

▼B

B. Manutenzjoni ta’ l-approvazzjoni

Manutenzjoni ta’ l-approvazzjoni għandha tkun suġġetta għal ħtiġiet stabbiliti fl-Anness B I Ċ. B’dankollu, t-teħid ta’ kampjuni irid jitwettaq darba kull sena.

Ċ. Is-sospensjoni, ir-restawr u l-irtirar ta’ l-approvazzjoni

Il-ħtiġiet stabbiliti fl-Anness B I D għandhom japplikaw.

III. Irziezet kostali għall-ħut (il-kolonna 2 tal- ►M1 lista ◄ II fl-Anness A)

A. Għotja ta’ l-approvazzjoni

Sabiex ikun approvat, razzett irid jilħaq il-ħtiġiet li ġejjin:

▼M2

1. Għandu jiġi fornut bl-ilma permezz ta’ kull sistema li tinkludi it-tagħmir biex teqred l-aġenti tal-mard li għalih saret referenza fl-Anness A, kolonna 1, lista II; il-kriterji meħtieġa għall-applikazzjoni uniformi ta’ dawn id-dispożizzjonijiet u b’mod partikolari dawk dwar il-funzjoni sewwa tas-sistema jkunu stabbiliti skond il-proċedura pprovduta fl-Artikolu 26.

▼B

2. Irid ikun konformi, mutatis mutandis, mal-ħtiġiet relevanti stabiliti fl-Anness B II B.

▼M2

3. Madankollu: (a) kull razzett ġdid li jimxi mal-ħtiġiet li għalihom saret referenza f’1 u 2, imma li jibda l-attivitajiet tiegħu bil-ħut, il-bajd jew il-gametes minn żona approvata jew razzett approvat li jinsab f’żona mhux approvata jista’ jikseb l-approvazzjoni mingħajr ma joqgħod għat-teħid tal-kampjuni meħtieġa biex jingħata l-approvazzjoni; (b) kull razzett li jimxi mal-ħtiġiet li għalihom saret referenza f’1 u 2, li jerġa’ jibda l-attivitajiet tiegħu mill-ġdid wara waqfa bil-ħut, il-bajd jew il-gametes minn kull żona approvata jew razzett approvat li jinsab f’żona mhux approvata jista’ jikseb l-approvazzjoni mingħajr ma joqgħod għat-teħid tal-kampjuni meħtieġa biex jingħata l-approvazzjoni kemm-il darba: — l-istorja tas-saħħa fir-razzett tul l-aħħar erba’ snin tal-ħidma tiegħu hija magħrufa mis-servizz uffiċjali; madankollu, jekk ir-razzett ikkonċernat beda jopera inqas minn erba’ snin ilu, il-perjodu proprja ta’ l-operat tiegħu jittieħed in konsiderazzjoni, — ir-razzett ma kienx suġġett għall-miżuri tas-saħħa ta’ l-annimali rigward il-mard elenkat fil-lista II ta’ l-Anness A u ma kienx hemm anteċedenti ta’ dak il-mard fir-razzett, — qabel l-introduzzjoni tal-ħut, il-bajd u l-gametes, ir-razzett huwa mnaddaf u ddiżinfettat, imbagħad depopolat għal perjodu minimu ta’ 15-il ġurnata taħt sorveljanza uffiċjali.

▼B

B. Manutenzjoni ta’ l-approvazzjoni

Manutenzjoni ta’ l-approvazzjoni għandha, mutatis mutandis, tkun suġġetta għal ħtiġiet stabbiliti fl-Anness B II Ċ

Ċ. Is-sospensjoni, ir-restawr u l-irtirar ta’ l-approvazzjoni

Il-ħtiġiet stabbiliti fl-Anness B II D għandhom japplikawmutatis mutandis.

III. Irziezet kostali għall-molluski (il-Kolonna 2 tal- ►M1 lista ◄ II fl-Anness A)

B. Għotja ta’ l-approvazzjoni

Sabiex ikun approvat, razzett irid jilħaq il-ħtiġiet li ġejjin:

▼M2

1. Għandu jkun ipprovdut bl-ilma permezz ta’ sistema li tinkludi it-tagħmir biex teqred l-aġent tal-mard li għalih saret referenza fl-Anness A, kolonna 1, lista II; il-kriterji meħtieġa għall-applikazzjoni uniformi ta’ dawn id-disposizzjonijiet u b’mod partikolari dawk dwar il-funzjoni sewwa tas-sistema jkunu stabbiliti skond il-proċedura pprovduta fl-Artikolu 26.

▼B

2. Għandu jkun konformi, mutatis mutandis, mal-ħtiġiet relevanti stabiliti fl-Anness B III B, il-punti 1, 2 u 4.

▼M2

3. Madankollu: (a) kull razzett ġdid li jimxi mal-ħtiġiet li għalihom saret referenza f’1 u 2, imma li jibda l-attivitajiet tiegħu bil-molluski minn żona approvata jew razzett approvat li jinsab f’żona mhux approvata jista’ jikseb l-approvazzjoni mingħajr ma joqgħod għat-teħid tal-kampjuni meħtieġa biex jingħata l-approvazzjoni; (b) kull razzett li jimxi mal-ħtiġiet li għalihom saret referenza f’1 u 2, li jerġa’ jibda l-attivitajiet tiegħu wara waqfa bil-molluski minn żona approvata jew razzett approvat li jinsab f’żona mhux approvata jista’ jikseb l-approvazzjoni mingħajr ma joqgħod għat-teħid tal-kampjuni meħtieġa biex jingħata l-approvazzjoni kemm-il darba: — l-istorja tas-saħħa fir-razzett matul l-aħħar sentejn tal-ħidma tiegħu hija magħrufa mis-servizz uffiċjali, — ir-razzett ma kienx suġġett għall-miżuri tas-saħħa ta’ l-annimali rigward il-mard imniżżel fil-lista II ta’ l-Anness A u ma kienx hemm anteċedent ta’ dak il-mard fir-razzett, — qabel l-introduzzjoni tal-molluski, ir-razzett huwa mnaddaf u ddiżinfettat, imbagħad depopolat għal kull perjodu minimu ta’ 15-il jum taħt sorveljanza uffiċjali.

▼B

B. Manutenzjoni ta’ l-approvazzjoni

Il-manutenzjoni ta’ l-approvazzjoni għandha, mutatis mutandis, tkun suġġetta għal garanziji stabbiliti fl-Anness B III Ċ, punti 1 sa 4.

Ċ. Is-sospensjoni, ir-restawr u l-irtirar ta’ l-approvazzjoni

Il-ħtiġiet stabbiliti fl-Anness B III D għandhom japplikaw mutatis mutandis.









L-ANNESS D

TIĠDID TA’ L-ILMA

It-tiġdid ta’ ilma matul it-trasport ta’ l-annimali ta’ l-akwakultura għandu jitwettaq fil-faċilitajiet li huma approvati mill-Istati Membri u li jilħqu l-ħtiġiet li ġejjin:

1. Il-karatteristiċi iġjeniċi ta’ l-ilma disponibbli biex jinbidel għandhom ikunu tali li ma jbiddlux is-sitwazzjoni tas-saħħa ta’ l-ispeċi ttrasportati rigward l-aġenti tal-mard li hemm referenza dwarhom fl-Anness A, il-kolonna 1 tal- ►M1 lista ◄ II.

2. Dawn il-faċilitajiet għandhom ikollhom mezzi ddisinjati biex jipprevjenu kull kontaminazzjoni ta’ l-ambjent ospitanti: — jew billi jkun iffaċilitat d-disinfettazzjoni ta’ l-ilma, jew — billi jkun assigurat li r-rilaxx ta’ dan l-ilma taħt l-ebda ċirkostanza ma jinvolvi l-iżvujtar dirett fil-baħar miftuħ jew toroq jew f’nixxigħat mexxejja.









L-ANNESS E

Mudelli tad-dokumenti taċ-ċaqliq

IL-KAPITOLU 1

DOKUMENT TA’ MOVIMENT GĦAL ĦUT ĦAJ, BAJD U PROTOPLAŻMA MINN ŻONA APPROVATA

IL-KAPITOLU 2

DOKUMENT TA’ MOVIMENT GĦAL ĦUT ĦAJ, BAJD JEW PROTOPLAŻMA MINN RAZZETT APPROVAT

IL-KAPITOLU 3

DOKUMENT TA’ MOVIMENT GĦAL MOLLUSKI MINN ŻONA KOSTALI APPROVATA

IL-KAPITOLU 4

DOKUMENT TA’ MOVIMENT GĦAL MOLLUSKI MINN RAZZETT APPROVAT